stanford-oval/wikipedia huggingface dataset:
เดอะสตาร์ ค้นฟ้าคว้าดาว
รูปแบบและกติกาการแข่งขัน

รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคกลาง ภาคอีสาน ภาคเหนือ และภาคใต้ โดยการคัดเลือก กรรมการสามคน คือ เพชร มาร์, สุธีศักดิ์ ภักดีเทวา และอรนภา กฤษฎี จะเป็นผู้วิจารณ์และตัดสิน ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 8 คน มาแข่งในรอบสุดท้าย จนได้ผู้ชนะเลิศ
รอบสุดท้ายการแข่งขันจะเป็นการประกวดร้องเพลงตามรูปแบบเพลงที่กำหนด หลังสิ้นสุดการร้อง กรรมการจะวิจารณ์การร้อง รวมถึงการแสดงที่ผ่านมา เมื่อจบรายการจะมีการให้คะแนนจากทาง 100 เสียงในห้องส่ง โดยนับเป็นคะแนน 10% ของคะแนนทั้งหมด และให้ผู้ชมทางบ้านทั้งประเทศส่งคะแนนเข้ามาผ่านทางเอสเอ็มเอสเพื่อโหวต โดยนับเป็นคะแนนอีก 90% ผู้ที่ได้คะแนนน้อยที่สุดในแต่ละสัปดาห์จะถูกคัดออก (ทางรายการจะใช้คำว่า "ไม่ได้ไปต่อ")
ตั้งแต่ปีที่ 12 เป็นต้นไป รูปแบบการแข่งขันจะเปลี่ยนจากการแข่งขันใน 4 ภาค เป็นการคัดเลือกผ่านช่องทางอินเทอร์เน็ต โดยผู้เข้าแข่งขันจะต้องส่งคลิปร้องเพลงของตัวเองความยาวไม่เกิน 3 นาที และเพลงที่ใช้ต้องเป็นเพลงของจีเอ็มเอ็ม แกรมมี่ ในการส่งเข้าร่วมการคัดเลือก และกรรมการทั้งสามคนคือ ยุทธนา บุญอ้อม, เมทินี กิ่งโพยม และปองศักดิ์ รัตนพงษ์ เป็นกรรมการในการคัดเลือก และเปิดคัดเลือกเพิ่มเติมที่ บริษัท จีเอ็มเอ็ม วัน ทีวี จำกัด อาคารจีเอ็มเอ็ม แกรมมี่ เพลส ตามรูปแบบการแข่งขันปกติ จากนั้นจะเข้าสู่รอบคัดเลือก 8 คนสุดท้าย จากผู้สมัครที่ผ่านการคัดเลือกจากช่องทางอินเทอร์เน็ต และการรับสมัครปกติ มาเข้าแข่งขัน โดยเป็นการแข่งขันแบบ Knockout คือทราบผลทันทีหลังจากการแข่งขัน โดยผู้ผ่านเข้ารอบต้องได้คะแนนจากกรรมการ 2 ใน 3 ขึ้นไป ถึงจะผ่านเข้ารอบต่อไป และจะคัดแบบนี้จนกว่าจะเหลือ 8 คนสุดท้ายในที่สุด รวมถึงการแข่งขันในรอบสุดท้ายได้ปรับเปลี่ยนกติกาการให้คะแนนเป็น 3 ส่วน ได้แก่ คะแนนจาก 100 เสียงในห้องส่งคิดเป็น 10% (ให้คะแนนหลังจากการร้องของทุกคนเสร็จสิ้น) คะแนนจากกรรมการ 3 ท่าน คิดเป็น 10% โดยกรรมการจะกดไฟเพื่อให้คะแนน โดยดาวสีเขียวจะได้ 10 คะแนน ดาวสีแดงจะได้ 0 คะแนน (ให้คะแนนหลังจากการร้องของแต่ละคนเสร็จสิ้น) และคะแนนจากผู้ชมทางบ้านทั้งประเทศส่งคะแนนเข้ามาผ่านทางเอสเอ็มเอสเพื่อโหวต โดยนับเป็นคะแนนอีก 80% ผู้ที่ได้คะแนนน้อยที่สุดในแต่ละสัปดาห์จะถูกคัดออก (ทางรายการจะใช้คำว่า "ไม่ได้ไปต่อ")
เพลงเพื่อดาวดวงนั้น

เพลง เพื่อดาวดวงนั้น เป็นเพลงประจำรายการเดอะสตาร์ ค้นฟ้าคว้าดาว ที่ผู้เข้ารอบ 8 คนสุดท้ายจะต้องร้องเปิดการแข่งขันในสัปดาห์แรก คำร้องโดย วิวัฒน์ ฉัตรธีรภาพ ทำนองโดย วีรภัทร์ อึ้งอัมพร โดยมีการเรียบเรียงใหม่ในแต่ละปี เริ่มใช้เพลงประจำรายการในปี 2 และใช้เพลงนี้ต่อมาในทุกปี โดยก่อนหน้านั้นใช้เพลง จุดนัดฝัน เป็นเพลงประจำรายการ เดอะสตาร์ ค้นฟ้าคว้าดาว ปี 1 แต่มีบางปีที่ไม่ได้มีการจัดทำเอ็มวีออกมา เช่น ปี 12 และ เดอะสตาร์ ค้นฟ้าคว้าดาว 2022
คอนเสิร์ต > รวมศิลปิน

The Star War Concert (31 มกราคม 2552) (อิมแพ็ค อารีน่า เมืองทองธานี)
5678 The Star in Concert (7 กรกฎาคม 2555) (อิมแพ็ค อารีน่า เมืองทองธานี)
4 โพดำ คอนเสิร์ต Concert in The Theatre (12 - 14 , 20 - 21 กรกฎาคม 2556) (เมืองไทยรัชดาลัย เธียเตอร์)
DJs on Stage VS The Star (28 - 29 กันยายน 2556) (รอยัล พารากอน ฮอลล์)
10 Years of Love The Star in Concert (27 - 29 มิถุนายน 2557) (อิมแพ็ค อารีน่า เมืองทองธานี)
7 Wonders Concert (4 - 5 กรกฎาคม 2558) (อิมแพ็ค อารีน่า เมืองทองธานี)
4 โพดำ ตอน Black Magic มนต์ดำ...ปิ๊ดปี๋ (25 - 26 กุมภาพันธ์ 2560) (จีเอ็มเอ็มไลฟ์เฮ้าส์)
7 Wonders Concert 2018 (23 - 24 มิถุนายน 2561) (รอยัล พารากอน ฮอลล์)
4 โพดำ Oh My God (26 - 27 มกราคม 2562) (รอยัล พารากอน ฮอลล์)
10 ปี อสรพิษ กัน ริท โน่ โชว์ (5 - 6 ธันวาคม 2563) (เมืองไทยรัชดาลัย เธียเตอร์)
4 โพดํา คอนเสิร์ต สามดอกจิก (1 - 2 เมษายน 2566 ) ( รอยัล พารากอน ฮออล์ )
20 Years of love เดอะสตาร์ คอนเสิร์ต เดอะสตาร์ ปี 1-12
คอนเสิร์ต > เฉพาะศิลปิน

Bie I Love You Too (5 กุมภาพันธ์ 2551) (เมืองไทยรัชดาลัย เธียเตอร์)
Bie Love Attack Concert (24 - 25 พฤษภาคม 2551) (อิมแพ็ค อารีน่า เมืองทองธานี)
Bie Love มากมาย (11 - 12 กรกฎาคม 2552) (อิมแพ็ค อารีน่า เมืองทองธานี)
Bie Love ไม่กลัว กลัวไม่ Love (8 - 10 กรกฎาคม 2554) (อิมแพ็ค อารีน่า เมืองทองธานี)
ถึงไหนถึงกัน คอนเสิร์ต (24 - 25 กันยายน 2554) (รอยัล พารากอน ฮอลล์)
Ritz Party Concert รักหนึ่งคำ จดจำตลอดไป (1 เมษายน 2555) (มูนสตาร์ สตูดิโอ)
Live 2 Dance Party (15 ธันวาคม 2555) (มูนสตาร์ สตูดิโอ)
Summer Concert คิดถึง...ซึ้งป่ะ (21 เมษายน 2556) (มูนสตาร์ สตูดิโอ)
NJ's Story Concert (8 - 9 มิถุนายน 2556) (หอประชุมใหญ่ มหาวิทยาลัยธรรมศาสตร์)
Gun Man Show Concert (14 - 15 กันยายน 2556) (จีเอ็มเอ็มไลฟ์เฮ้าส์)
NJ's Concert We Belong 2gether (14 - 16 พฤศจิกายน 2557) (จีเอ็มเอ็มไลฟ์เฮ้าส์)
Bie Love 10 ปี ไม่มีหยุด (11 - 12 มิถุนายน 2559) (รอยัล พารากอน ฮอลล์)
Ritz Comeback To You Concert (17 - 18 มิถุนายน 2560) (เมืองไทยรัชดาลัย เธียเตอร์)
NJ's Story Concert The Original (19 สิงหาคม 2560) (จีเอ็มเอ็มไลฟ์เฮ้าส์)
Gam Concert My First Time (19 - 20 พฤษภาคม 2561) (รอยัล พารากอน ฮอลล์)
แหล่งข้อมูลอื่น

เว็บไซต์ทางการ
| ด ค กเดอะสตาร์ ค้นฟ้าคว้าดาว |
| --- | --- |
ฤดูกาล:  1  2  3  4  5  6  7  8  9  10  11  12  ไอดอล  2022 
พิธีกร:  ณัฐฐาวีรนุช ทองมี  พนมกร ตังทัตสวัสดิ์  ภคชนก์ โวอ่อนศรี  เอกชัย เอื้อสังคมเศรษฐ  วราวุธ โพธิ์ยิ้ม  พีรวัส แสงโพธิรัตน์ 
กรรมการ:  เพชร มาร์  สุธีศักดิ์ ภักดีเทวา  อรนภา กฤษฎี  ยุทธนา บุญอ้อม  เมทินี กิ่งโพยม  ปองศักดิ์ รัตนพงษ์  ทรงยศ สุขมากอนันต์  ณพสิน แสงสุวรรณ  ธนนท์ จำเริญ  ศรัณย์รัชต์ ดีน  ธนิดา ธรรมวิมล  จารุวัฒน์ เชี่ยวอร่าม 
ผู้ชนะเลิศ:  สนธยา ชิตมณี  อรรถพล ประกอบของ  อาณัตพล ศิริชุมแสง  วิชญาณี เปียกลิ่น  สหรัฐต์ หิรัญญ์ธนภูวดล  นภัทร อินทร์ใจเอื้อ  ยุทธนา เปื้องกลาง  จารุวัฒน์ เชี่ยวอร่าม  วราวุธ โพธิ์ยิ้ม  กรณ์ ศิริสรณ์  ระดับดาว ศรีระวงศ์  กฤษฎา จันทร์ดี  สหรัฐ เทียมปาน  เจตพล กนิษฐชาต 
รองชนะเลิศ:  ปิยนุช เสือจงพรู  รณวีร์ เสรีรัตน์  สุกฤษฎิ์ วิเศษแก้ว  ศุภรุจ เตชะตานนท์  อรุณพงศ์ ชัยวินิตย์  เรืองฤทธิ์ ศิริพานิช  นท พนายางกูร  ธนทัต ชัยอรรถ   ณศรัณย์ จุมพลวิวัฒน์  ณพัทร์พล จรรยาศิริกุล  ลินทร์พิตา จินดาภู  พรชนก เลี่ยนกัตวา  พงศ์รชตะ ไชยศิวามงคล  ญาณาธิป ใจจุล 
บุคคลอื่นที่มีชื่อเสียง:  นภัสสร สุวรรณานนท์  สุรัตน์ติกานต์ พรรคเจริญ  เหมือนแพร พานะบุตร  กรณ์ภัสสร ด้วยเศียรเกล้า  บุตรศรัณย์ ทองชิว  ภาคิน คำวิลัยศักดิ์  ภูหิรัณย์ หล่อเสถียรธารี  ภูริกูลกฤษฎ์ ชูศักดิ์สกุลวิบูล  ภาวิดา มอริจจิ  ลาภิสรา อินทรสูต  กรวิชญ์ สูงกิจบูลย์  อิสริยะ ภัทรมานพ  อติรุจ กิตติพัฒนะ  ศุภัคชญา สุขใบเย็น  ณัฐจารี หรเวชกุล  กันต์ธีร์ ปิติธัญ  เกวลิน พูลภีไกร  ธนโชติ กุสุมรสนานันท์  รวิสรารัตน์ พิบูลภานุวัธน  กฤษกร กนกธร  ปนัสยา กิตติกถากุล  รติพันธ์ พันธ์พินิจ  ฟาติมา เดชะวลีกุล 
ดูเพิ่มเติม:  เอ็กแซ็กท์  ซีเนริโอ  จีเอ็มเอ็ม แกรมมี่  โมเดิร์นไนน์ทีวี  แอ็กซ์ แชนแนล  เดอะ วัน เอ็นเตอร์ไพรส์  ช่องวัน 31  เดอะสตาร์วันนี้  10 Years of Love เดอะสตาร์ ทีวี สเปเชียล
อาร์โด อารูซาร์

อาร์โด อารูซาร์ใน ค.ศ. 2019
อาร์โด อารูซาร์ (เอสโตเนีย: Ardo Arusaar; เกิดวันที่ 24 มิถุนายน ค.ศ. 1988 ที่ปาร์นู) เป็นนักมวยปล้ำอาชีพแบบเกรโก-โรมันชาวเอสโตเนีย เขาเข้าแข่งในโอลิมปิกฤดูร้อน 2012 ประเภทเกรโก-โรมัน 96 กก. หลังเอาชนะเอร์วิน การาบาโยในรอบคัดเลือก เขาแพ้ต่อ Tsimafei Dzeinichenka ในรอบ 8 คนสุดท้าย ในโอลิมปิกฤดูร้อน 2016 เขาแข่งในประเภทเกรโก-โรมัน 98 กก. โดยแพ้ต่ออิสลัม มาโกเมดอฟในรอบ 16 คนสุดท้าย
แหล่งข้อมูลอื่น

แม่แบบ:UWW
แม่แบบ:IWD
แม่แบบ {{Olympedia}} ไม่มี ID และไม่มีอยู่ในวิกิสนเทศ
อาร์โด อารูซาร์ ที่ Olympics.com
แม่แบบ:ESBL profile
ศิริกัญญา ตันสกุล

| ศิริกัญญา ตันสกุลท> ม. |
| --- | --- |
ศิริกัญญาร่วมงานวันรัฐธรรมนูญที่สัปปายะสภาสถาน พ.ศ. 2566

รองหัวหน้าพรรคประชาชน
อยู่ในวาระ
เริ่มดำรงตำแหน่ง  9 สิงหาคม พ.ศ. 2567   (215 วัน)
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  24 มีนาคม พ.ศ. 2562    (5 ปี 353 วัน)
รองหัวหน้าพรรคก้าวไกล
ดำรงตำแหน่ง 14 มีนาคม พ.ศ. 2563 – 7 สิงหาคม พ.ศ. 2567   (4 ปี 146 วัน)
 
ข้อมูลส่วนบุคคล
เกิด: 4 เมษายน พ.ศ. 2524 (43 ปี) เขตหนองแขม กรุงเทพมหานคร ประเทศไทย
พรรคการเมือง: ประชาชน (2567–ปัจจุบัน)
การเข้าร่วม พรรคการเมืองอื่น: อนาคตใหม่ (2561–2563)   ก้าวไกล (2563–2567)
ศิษย์เก่า: มหาวิทยาลัยธรรมศาสตร์  Toulouse 1 Capitole University
อาชีพ: นักการเมือง
ชื่อเล่น: ไหม

ศิริกัญญา ตันสกุล (เกิด 4 เมษายน พ.ศ. 2524) ชื่อเล่น ไหม เป็นนักการเมืองชาวไทย สมาชิกสภาผู้แทนราษฎรแบบบัญชีรายชื่อ รองหัวหน้าพรรคประชาชนฝ่ายนโยบาย อดีตสังกัดพรรคอนาคตใหม่และพรรคก้าวไกล และอดีตประธานคณะกรรมาธิการการพัฒนาเศรษฐกิจของสภาผู้แทนราษฎรไทย ชุดที่ 25
ประวัติ

ศิริกัญญา ตันสกุล เกิดเมื่อวันที่ 4 เมษายน พ.ศ. 2524 ในครอบครัวชาวไทยเชื้อสายจีนแต้จิ๋ว เจ้าของกิจการเดินรถเมล์ในจังหวัดชลบุรี จบการศึกษาระดับมัธยมต้นที่โรงเรียนชลกันยานุกูล ระดับมัธยมปลายที่โรงเรียนเตรียมอุดมศึกษา จบการศึกษาระดับปริญญาตรีและโท จากคณะเศรษฐศาสตร์ มหาวิทยาลัยธรรมศาสตร์ และปริญญาโทจากมหาวิทยาลัยตูลูส ประเทศฝรั่งเศส
การทำงาน

ศิริกัญญา ตันสกุล เคยทำงานให้กับมูลนิธิสถาบันอนาคตไทยศึกษา (Thailand Future Foundation) และสถาบันวิจัยเพื่อการพัฒนาประเทศไทย (ทีดีอาร์ไอ) กระทั่งได้เข้ามาร่วมงานการเมืองกับพรรคอนาคตใหม่ ในตำแหน่งผู้อำนวยการฝ่ายนโยบาย โดยการชักชวนของ ธนาธร จึงรุ่งเรืองกิจ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 15 สังกัดพรรคอนาคตใหม่ ได้รับเลือกตั้งเป็น ส.ส.สมัยแรก
ศิริกัญญา ได้รับเลือกให้เป็นประธานคณะกรรมาธิการการพัฒนาเศรษฐกิจของสภาผู้แทนราษฎรไทย ชุดที่ 25 ในสัดส่วนของพรรคก้าวไกล ต่อมาเมื่อพรรคอนาคตใหม่ถูกยุบ เธอจึงย้ายมาสังกัดพรรคก้าวไกล พร้อมกับสมาชิกเดิม และเป็นรองหัวหน้าพรรคก้าวไกล
ศิริกัญญา เป็นนักการเมืองที่มีบทบาทสำคัญในพรรคก้าวไกล โดยเธอได้รับหน้าที่เป็นหัวหน้าทีมเศรษฐกิจของพรรคก้าวไกล
ภายหลังศาลรัฐธรรมนูญสั่งยุบพรรคก้าวไกลจากคดียุบพรรคการเมือง พ.ศ. 2567 เมื่อวันที่ 7 สิงหาคม มีการคาดการณ์ว่าศิริกัญญาจะนำสมาชิกเดิมย้ายไปสังกัดพรรคที่จะจัดตั้งขึ้นใหม่ และรับตำแหน่งหัวหน้าพรรคดังกล่าว ซึ่งหากเป็นไปตามการคาดการณ์ จะทำให้เธอเป็นผู้นำฝ่ายค้านในสภาผู้แทนราษฎรที่เป็นสตรีคนแรกของประเทศไทย แต่ภายหลังการประชุมใหญ่วิสามัญครั้งแรกในนามพรรคประชาชนแล้ว ศิริกัญญาได้ชี้แจงว่าตนไม่มีความประสงค์ในการรับการเสนอชื่อเป็นหัวหน้าพรรคแข่งกับณัฐพงษ์ เรืองปัญญาวุฒิ โดยเธอจะยังคงเป็นรองหัวหน้าพรรคเช่นเดิม และยังคงดูแลฝ่ายนโยบายของพรรคเช่นเดิม
การทำงาน > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่ → พรรคก้าวไกล
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล → พรรคประชาชน
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
แหล่งข้อมูลอื่น

| ด ค กพรรคก้าวไกล |
| --- | --- | --- |
| หัวหน้าพรรค |  ราเชนธร์ ติยะวัชรพงศ์  พิธา ลิ้มเจริญรัตน์  ชัยธวัช ตุลาธน  |  |
| เลขาธิการพรรค |  ปีใหม่ รัฐวงษา  ชัยธวัช ตุลาธน  อภิชาติ ศิริสุนทร  |  |
| โฆษกพรรค |  (วิโรจน์ ลักขณาอดิศร • ธัญญ์วาริน สุขะพิสิษฐ์ • สุทธวรรณ สุบรรณ ณ อยุธยา• ณัฐชา บุญไชยอินสวัสดิ์)  รังสิมันต์ โรม  พริษฐ์ วัชรสินธุ  |  |
| ที่ปรึกษาหัวหน้าพรรค |  พิธา ลิ้มเจริญรัตน์ (ประธาน)  วีระยุทธ กาญจน์ชูฉัตร  เดชรัต สุขกำเนิด  |  |
| นโยบายพรรค |  กฎหมายสมรสเท่าเทียม  สุราก้าวหน้า  |  |
| หัวข้อที่เกี่ยวข้อง |  พรรคอนาคตใหม่  คณะก้าวหน้า  พรรคประชาชน (พ.ศ. 2567)  |  |
ประเทศไทยในโอลิมปิกฤดูหนาว 2006

| ประเทศไทย ในโอลิมปิกฤดูหนาว 2006 |
| --- | --- |

รหัสประเทศ: THA
เอ็นโอซี: คณะกรรมการโอลิมปิกแห่งประเทศไทย
ณ ตูริน ประเทศอิตาลี
นักกีฬา: 1 คน  ใน 1 ชนิดกีฬา
ผู้เชิญธงชาติ: ประวัติ นาควัชระ
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูหนาว (ภาพรวม)
2002 2006 2010 2014 2018 2022
ประเทศไทยเข้าร่วมการแข่งขันโอลิมปิกฤดูหนาว 2006 ณ ตูริน ประเทศอิตาลี ระหว่างวันที่ 10–26 กุมภาพันธ์ ค.ศ. 2006 ประเทศไทยเข้าร่วมการแข่งขันโอลิมปิกฤดูหนาวเป็นครั้งที่สอง ต่อจากโอลิมปิกฤดูหนาว 2002 โดยมีนักกีฬาเข้าร่วมแข่งขันเพียงคนเดียว คือ ประวัติ นาควัชระ นักสกีข้ามทุ่ง โดยเขาแข่งขันในรายการ 15 กิโลเมตรคลาสสิก จบอันดับที่ 96
เบื้องหลัง

ประเทศไทยเข้าร่วมการแข่งขันโอลิมปิกครั้งแรกในโอลิมปิกฤดูร้อน 1952 ที่เฮลซิงกิ และได้เข้าร่วมการแข่งขันโอลิมปิกฤดูร้อนทุกครั้งนับแต่นั้นมา ยกเว้นโอลิมปิกฤดูร้อน 1980 ที่ถูกคว่ำบาตร ประเทศไทยเข้าร่วมการแข่งขันโอลิมปิกฤดูหนาวเพียงครั้งเดียวเมื่อสี่ปีก่อนในโอลิมปิกฤดูหนาว 2002 นักกีฬาจากประเทศไทยที่เข้าร่วมการแข่งขันที่ตูรินมีเพียงคนเดียว คือ ประวัติ นาควัชระ นักสกีข้ามทุ่ง ก่อนหน้านี้ เขาเป็นตัวแทนเพียงคนเดียวของประเทศไทย ณ ซอลต์เลกซิตี สหรัฐ นาควัชระ เป็นผู้ถือธงชาติไทยในพิธีเปิด ขณะที่อาสาสมัครเป็นผู้ถือธงชาติไทยในพิธีปิด
สกีข้ามทุ่ง

ประวัติ นาควัชระ เป็นตัวแทนจากประเทศไทยเพียงคนเดียวในตูริน เขามีอายุ 47 ปีในช่วงการแข่งขันโอลิมปิก เมื่อวันที่ 17 กุมภาพันธ์ เขาแข่งขันในรายการ 15 กิโลเมตรคลาสสิก จบด้วยเวลา 1 ชั่วโมง 7 นาที 15 วินาที ทำให้เขาเป็นผู้ชายคนสุดท้ายจากทั้งหมด 96 คนที่แข่งขันจบ และเขาตามหลังผู้ได้รับเหรียญทอง อันดรัส วีร์ปาลู จากเอสโตเนียอยู่ 29 นาที
| นักกีฬา | รายการ | รอบชิงชนะเลิศ> เวลา | รอบชิงชนะเลิศ> อันดับ |
| --- | --- | --- | --- |
| ประวัติ นาควัชระ | 15 กิโลเมตรคลาสสิก บุคคลชาย | 1:07:15.9 | 96 |
เส้นเวลาของคณิตศาสตร์

เส้นเวลาของคณิตศาสตร์บริสุทธิ์และคณิตศาสตร์ประยุกต์ (timeline of mathematics)
ก่อน 1000 ปีก่อนคริสตกาล

ประมาณ 70,000 ปีก่อนคริสตกาล ร่องรอยบนแผ่นหินซึ่งมีรูปแบบทางเรขาคณิต ที่แอฟริกาใต้
ประมาณ 35,000 ถึง 20,000 ปีก่อนคริสตกาล หลักฐานก่อนประวัติศาสตร์ยุคแรกๆ ที่แสดงถึงการบันทึกเวลา
ประมาณ 20,000 ปีก่อนคริสตกาล ท่อนกระดูกอิชานโก (Ishango Bone) อาจกล่าวถึงเรื่องจำนวนเฉพาะ และการคูณของชาวอียิปต์ ในลุ่มแม่น้ำไนล์
ประมาณ 3400 ปีก่อนคริสตกาล ชาวสุมาเรียน คิดค้นระบบตัวเลข และมาตราการชั่ง-ตวง-วัด ในลุ่มแม่น้ำเมโสโปเตเมีย
ประมาณ 3100 ปีก่อนคริสตกาล ชาวอียิปต์ คิดค้นระบบตัวเลข ฐานสิบ ซึ่งสามารถใช้แทนตัวเลขใดๆ ก็ได้ด้วยการแนะนำสัญลักษณ์รูปแบบใหม่
ประมาณ 2800 ปีก่อนคริสตกาล อารยธรรมลุ่มแม่น้ำสินธุในอนุทวีปอินเดียใช้ระบบเศษส่วนในมาตราชั่ง-ตวง-วัด หน่วยที่เล็กที่สุดของความยาวประมาณ 1.704 มิลลิเมตร หน่วยที่เล็กที่สุดของมวลประมาณ 28 กรัม
2700 ปีก่อนคริสตกาล อียิปต์คิดค้นวิชาสำรวจ
2400 ปีก่อนคริสตกาล อียิปต์สร้างปฏิทินดาราศาสตร์ ใช้จนถึงยุคกลางเนื่องจากความถูกต้องทางคณิตศาสตร์ของมัน
ประมาณ 2000 ปีก่อนคริสตกาล ชาวบาบิโลนใช้ระบบเลขฐาน 60 และเป็นครั้งแรกที่มีการประมาณค่า π เป็น 3.125
ประมาณ 2000 ปีก่อนคริสตกาล ลูกหินแกะสลัก (Carved Stone Ball) แห่งสกอตแลนด์แสดงถึงรูปแบบของความสมมาตรที่หลากหลาย รวมถึงทรงตันเพลโต
1800 ปีก่อนคริสตกาล แผ่นปาปิรุสทางคณิตศาสตร์แห่งมอสโค (Moscow Mathematical Papyrus) แสดงถึงวิธีการหาปริมาตรของฟรัสตัม
1600 ปีก่อนคริสตกาล แผ่นปาปิรุสทางคณิตศาสตร์แห่งรินด์เป็นคัดลอกของม้วนกระดาษต้นฉบับสูญหาย คาดว่าต้นฉบับน่าจะเขียนราว 1850 ปีก่อนคริสตกาลคัดลอกโดยอาลักษณ์ที่ชื่อว่าอาเมส ได้บันทึกการประมาณค่า π ด้วยค่า 3.16 เป็นความพยายามครั้งแรกที่จะหาวิธีการสร้างสี่เหลี่ยมจตุรัสที่มีพื้นที่เท่ากับพื้นที่วงกลมโดยใช้หลักการของโคแทนเจนต์ และแสดงถึงวิธีการแก้สมการเชิงเส้นอันดับหนึ่ง
1300 ปีก่อนคริสตกาล แผ่นปาปิรุสแห่งเบอร์ลินซึ่งกล่าวถึงสมการกำลังสองและวิธีการหาคำตอบของสมการดังกล่าว
1 สหัสวรรษก่อนคริสตกาล

530 ก่อน ค.ศ. - พีทาโกรัส ศึกษาและคิดค้นเรขาคณิต รวมทั้งนำคณิตศาสตร์มาใช้อธิบายการสั่นของเส้นเชือก นอกจากนี้ลูกศิษย์ของเขายังได้ค้นพบจำนวนอตรรกยะจากรากที่สองของ 2 (มีเรื่องเล่ากันว่าพีทาโกรัสผู้ซึ่งบูชาตัวเลขดั่งพระเจ้า ตกใจมากกับการค้นพบตัวเลขซึ่งไม่สามารถแทนได้ด้วยเศษส่วนนี้ จึงสั่งให้ลูกศิษย์เซ่นไหว้วัว 100 ตัวในการขอขมาที่ไปพบกับความลับของพระเจ้า),
370 ก่อน ค.ศ. - ยุโดซุสแห่งไซน์ดุส คิดค้น method of exhaustion ซึ่งเป็นวิธีที่ทรงพลังในการหาพื้นที่ของรูปเรขาคณิต ซึ่งเป็นเทคนิคที่อาร์คิมิดีสเชี่ยวชาญมากในเวลาต่อมา   และเป็นหนึ่งในรากฐานสำคัญของแคลคูลัส,
350 ก่อน ค.ศ. - อริสโตเติล คิดค้นตรรกศาสตร์หรือศาสตร์แห่งการให้เหตุผลในตำรา Organon,
300 ก่อน ค.ศ. - ยุคลิด เขียนตำราเรขาคณิตชื่อ อีลีเมนท์สThe Elememts ซึ่งเป็นตำราที่นักคณิตศาสตร์ทั้งในอดีตและปัจจุบันยกย่องว่า สมบูรณ์ใกล้เคียงกับคณิตศาสตร์สมัยใหม่มาก   โดยใช้วิธีการทางสัจพจน์เป็นฐานของทฤษฎีบททั้งหมด   ภายในนั้นมีบทพิสูจน์ว่าจำนวนเฉพาะมีไม่จำกัด (เป็นจำนวนอนันต์) รวมทั้งขั้นตอนวิธีแบบยุคลิด และการพิสูจน์ทฤษฎีบทมูลฐานของเลขคณิต นักประวัติศาสตร์ชาวยุโรปบางท่านกล่าวว่าตำราเล่มนี้เป็นหนังสือที่มีผู้อ่านมากที่สุดในประวัติศาสตร์ของมนุษยชาติรองมาจากคัมภีร์ไบเบิล,
260 ก่อน ค.ศ. - อาร์คิมิดีส คำนวณค่า π ได้ถูกต้องถึงทศนิยมตำแหน่งที่สอง โดยใช้ method of exhaustion ของยุโดซุส  จากการประมาณรูปวงกลมด้วยรูปหลายเหลี่ยมทั้งภายนอกและภายในวงกลมนั้น   แล้วใช้ทฤษฎีบทพีทาโกรัสในการประมาณความยาวของเส้นรอบวง โดยอาร์คิมิดีสสามารถคำนวณความยาวรอบรูปของรูป 96 เหลี่ยม (เพื่อใช้ประมาณแทนรูปวงกลม) ได้ทั้งๆ ที่ยังไม่มีระบบตัวเลขฮินดู-อารบิกและพีชคณิต นอกจากนี้อาร์คิมิดีสยังได้แสดงการคำนวณพื้นที่ใต้รูปพาราโบลาโดยใช้ method of exhaustion อีกเช่นกัน,
240 ก่อน ค.ศ. - เอราทอสเทนีส คิดค้นตะแกรงของเอราทอสเทนีส ซึ่งเป็นขั้นตอนวิธีที่ใช้หาจำนวนเฉพาะได้อย่างรวดเร็ว (ในสมัยนั้น),
225 ก่อนค.ศ. - อพอลโลนิอุสแห่งเปอร์จา เขียนตำรา On Conic Sections ซึ่งศึกษาเกี่ยวกับภาคตัดกรวยในรูปแบบต่างๆ ไม่ว่าจะเป็น วงรี พาราโบลา หรือ ไฮเพอร์โบลา,
140 ก่อนค.ศ. - ฮิบปาชุส วางรากฐานของตรีโกณมิติ,
ประมาณ ค.ศ. 200 - ทอเลมีแห่งอเล็กซานเดรีย เขียนตำรา อัลมาเกส (ภาษาละติน: Almagest แปลว่า หนังสือที่ยิ่งใหญ่) ซึ่งเป็นตำราดาราศาสตร์ที่สำคัญที่สุดในยุคนั้น  และได้รับการยกย่องมากในยุคกลางโดยนักคณิตศาสตร์มุสลิม,
ค.ศ. 250 - ไดโอฟานตุส เขียนหนังสือ Arithmetica ซึ่งเป็นตำราฉบับแรกที่พูดถึงระบบพีชคณิต,
ค.ศ. 400 - ค.ศ. 550  นักคณิตศาสตร์ฮินดูสร้างสัญลักษณ์แทนเลขศูนย์ ในระบบตัวเลข,
ค.ศ. 750 - อัล-ควาริสมี  นักคณิตศาสตร์มุสลิมผู้ซึ่งได้ชื่อว่าเป็นบิดาแห่งพีชคณิต คิดค้นทฤษฎีเกี่ยวกับระบบสมการเชิงเส้น และระบบสมการกำลังสอง และชื่อของเขาเป็นที่มาของคำว่า ขั้นตอนวิธี ที่ใช้กันในปัจจุบัน
ยุคฟื้นฟูศิลปะวิทยาการ (เรอเนซองต์)

ค.ศ. 1520 - สคิปิโอเน เดล เฟอโร คิดค้นคำตอบในรูปแบบราก ของสมการกำลังสาม แบบลดรูป (คือสมการกำลังสาม ที่สัมประสิทธิ์ของเทอม x2 เท่ากับ 0) ได้สำเร็จ แต่ว่าไม่ได้ตีพิมพ์ผลงานนี้ และได้ถ่ายทอดให้กับลูกศิษย์คนสนิทชื่อ "อันโตนิโอ ฟิออ" คนเดียวเท่านั้น
ค.ศ. 1535 - อันโตนิโอ ฟิออ ซึ่งได้รับถ่ายทอดเทคนิคจาก เดล เฟอโร ได้ท้า นิคโคโล ฟอนตาน่า หรือ ทาร์ทากลียา  แข่งทำโจทย์คณิตศาสตร์  โดยต่างคนต่างให้โจทย์อีกฝ่ายคนละ 30 ข้อ  โดยฟิออได้ให้ทาร์ทากลียาทำโจทย์สมการกำลังสาม ลดรูปทั้งหมด 30 ข้อ    และในที่สุด ทาร์ทากลียาก็คิดค้นคำตอบในรูปแบบรากได้เช่นเดียวกันกับ เดล เฟอโร และชนะการแข่งขันครั้งนั้น   อย่างไรก็ตาม ทาร์ทากลียาก็ไม่ได้ตีพิมพ์ผลงานชิ้นนี้เช่นกัน,
ค.ศ. 1539 - จีโรลาโม คาร์ดาโน เรียนรู้วิธีในการหาคำตอบสมการกำลังสามลดรูปจากทาร์ทากลียา และในเวลาต่อมา คาร์ดาโนก็สามารถคิดค้นวิธีหาคำตอบในรูปแบบรากของสมการกำลังสามแบบสมบูรณ์ได้,
ค.ศ. 1540 - โลโดวิโค เฟอรารีซึ่งเป็นลูกศิษย์ของคาร์ดาโน  คิดค้นวิธีหาคำตอบในรูปแบบรากของสมการกำลังสี่ ได้สำเร็จ,
ค.ศ. 1614 - จอห์น นาเปียร์ คิดค้นลอการิทึมได้สำเร็จหลังจากทุ่มเทมานับสิบปี  และตีพิมพ์ผลงานนี้ใน Mirifici Logarithmorum Canonis Descriptio,
ค.ศ. 1619 - เรอเน เดการ์ต และปีแยร์ เดอ แฟร์มา คิดค้นเรขาคณิตวิเคราะห์ได้ ในเวลาใกล้เคียงกัน,
ค.ศ. 1629 - ปีแยร์ เดอ แฟร์มา ได้คิดค้นรากฐานบางส่วนของแคลคูลัสอนุพันธ์,
ค.ศ. 1637 - ปีแยร์ เดอ แฟร์มา ได้จดบันทึกเล็ก ๆ ในหนังสือ Arithmetica ของไดโอแฟนตุสว่า ผมสามารถพิสูจน์ทฤษฎีบทนี้ได้ แต่ว่าที่ว่างตรงนี้มันน้อยเกินไปที่จะเขียนบทพิสูจน์ ทฤษฎีบทที่ว่านี้ก็คือ ทฤษฎีบทสุดท้ายของแฟร์มาซึ่งไม่มีใครพิสูจน์ได้เลยเป็นเวลานานเกือบ 400 ปี จนกระทั่งแอนดรูว์ ไวล์ได้ให้บทพิสูจน์ในปี ค.ศ. 1995,
ค.ศ. 1654 - แบลซ ปัสกาล และ ปีแยร์ เดอ แฟร์มา ได้ร่วมมือกันคิดค้นรากฐานของทฤษฎีความน่าจะเป็น,จากสามเหลี่ยมปาสกาลซึ่งเป็นผลงานทางคณิตศาสตร์ของชาวจีน
คริสต์ศตวรรษที่ 17 และ 18 (ยุคคลาสสิก)

ค.ศ. 1665 - ไอแซก นิวตัน พิสูจน์ทฤษฎีบทมูลฐานของแคลคูลัส และสร้างแคลคูลัสขึ้นมาเพื่อแก้ปัญหาทางกลศาสตร์ในฟิสิกส์ โดยนิวตันเรียกแคลคูลัสว่า วิธีแห่งการเปลี่ยนแปลง ,
ค.ศ. 1671 - เจมส์ เกรกอรี คิดค้นอนุกรมอนันต์ในการแทนฟังก์ชันผกผันของแทนเจนต์ซึ่งเป็นอนุกรมอนันต์ที่มีการนำไปประยุกต์ใช้อย่างแพร่หลาย เช่น นำไปใช้คำนวณค่า π,
ค.ศ. 1673 - กอทท์ฟรีด วิลเฮล์ม ไลบ์นิซ ประดิษฐ์แคลคูลัสของเขาเองโดยไม่ขึ้นกับของนิวตัน แคลคูลัสของไลบ์นิซนั้นมีรากฐานมาจากคณิตศาสตร์บริสุทธิ์โดยตรงซึ่งต่างจากนิวตันที่มีรากฐานมาจากการประยุกต์ใช้ในโลกแห่งความเป็นจริง  โดยประเด็นที่ว่าใครเป็นผู้คิดค้นแคลคูลัสเป็นคนแรกนั้นถูกถกเถียงกันมานานนับศตวรรษ ชื่อ แคลคูลัส มาจากฝั่งของไลบ์นิซ นอกจากนั้นสัญลักษณ์ทางแคลคูลัสในคณิตศาสตร์ปัจจุบันเราก็ใช้ของไลบ์นิซ เนื่องจากเป็นสัญลักษณ์ที่ช่วยให้จดจำกฎต่างๆ ของแคลคูลัสได้ง่ายกว่าในที่สุดจึงได้รับเป็นบิดาแห่งวิชาแคลคูลัส (ในทำนองเดียวกันกับ สัญลักษณ์ของดิแรกในกลศาสตร์ควอนตัม)
ค.ศ. 1675 - ไอแซก นิวตัน คิดค้นการวิเคราะห์เชิงตัวเลขเพื่อหาคำตอบของสมการไม่เชิงเส้น เรียกว่าวิธีของนิวตัน หรือ วิธีของนิวตันและราฟสัน เนื่องจากเวลาต่อมานักคณิตศาสตร์ชื่อราฟสันก็คิดค้นวิธีเดียวกันนี้ได้โดยไม่ขึ้นกับนิวตัน,
ค.ศ. 1691 - กอทท์ฟรีด ไลบ์นิซ คิดค้นเทคนิคในการแยกตัวแปรของสมการเชิงอนุพันธ์สามัญ,
ค.ศ. 1696 - กุยลอมเมอ เดอ โลปิตาล (ซึ่งเป็นลูกศิษย์ของโยฮัน เบอร์นูลลี ซึ่งเป็นลูกศิษย์ของไลบ์นิซอีกที) ได้คิดค้นกฎของโลปีตาล ในการคำนวณหาค่าลิมิตของฟังก์ชันที่อยู่ในรูป  0/0,
ค.ศ. 1696 - โยฮัน เบอร์นูลลี หาคำตอบในปัญหา brachistochrone problem ได้สำเร็จและเป็นจุดเริ่มต้นของแคลคูลัสของการแปรผัน,
ค.ศ. 1712 - บรู๊ค เทย์เลอร์ พัฒนาอนุกรมเทย์เลอร์ได้สำเร็จ,
ค.ศ. 1722 - อับราฮัม เดอ มอยเร ได้แสดง De Moivre's theorem ซึ่งทำให้เห็นความสัมพันธ์ระหว่างฟังก์ชันของตรีโกณมิติและจำนวนเชิงซ้อน,
ค.ศ. 1730 - เจมส์ สเติรริง ตีพิมพ์ The Differential Method,
ค.ศ. 1733  - อับราฮัม เดอ มอยเร นำ การกระจายตัวแบบปกติในการประมาณค่าของการกระจายตัวแบบทวินามของนิวตัน(โดยคันพบจากสามเหลี่ยมปาสคาล)ในทฤษฎีความน่าจะเป็น,
ค.ศ. 1734 - เลออนฮาร์ด ออยเลอร์ คิดค้น integrating factor technique ในการแก้ปัญหาสมการเชิงอนุพันธ์สามัญอันดับหนึ่ง,
ค.ศ. 1736 - เลออนฮาร์ด ออยเลอร์ แก้ปัญหาสะพานทั้งเจ็ดแห่งเมืองโคนิกส์เบิร์ก ได้สำเร็จและส่งผลให้ทฤษฎีกราฟกำเนิดขึ้นมาเป็นสาขาใหม่ของคณิตศาสตร์,
ค.ศ. 1739 - เลออนฮาร์ด ออยเลอร์ คิดวิธีมาตรฐานในการแก้สมการเชิงอนุพันธ์สามัญเชิงเส้นแบบเอกพันธ์ที่มีสัมประสิทธิ์เป็นค่าคงที่ได้สำเร็จ,
ค.ศ. 1761 - โทมัส เบย์ ได้สร้างทฤษฎีบทของเบย์ขึ้นมาในทฤษฎีความน่าจะเป็น,
ค.ศ. 1762 - โจเซพ หลุยส์ ลากรองช์ คิดค้น divergence theorem,
ค.ศ. 1796 -  คาร์ล ฟรีดริช เกาส์ พิสูจน์ว่า รูป 17 เหลี่ยมด้านเท่า สามารถสร้างได้ด้วยไม้บรรทัดและวงเวียนเท่านั้น ซึ่งนับเป็นการต่อยอดความรู้กรีกที่นิ่งมาราว 2000 ปีได้สำเร็จ,
ค.ศ. 1796 -  เอเดรียน-แมรี เลอจองด์ ให้ข้อสันนิษฐานเกี่ยวกับทฤษฎีบทจำนวนเฉพาะ,
ค.ศ. 1799 -  คาร์ล ฟรีดริช เกาส์ ให้บทพิสูจน์ของทฤษฎีบทมูลฐานของพีชคณิต ที่บอกว่า ทุกๆ สมการพหุนามจะมีคำตอบในรูปจำนวนเชิงซ้อนเสมอ ซึ่งแสดงให้เห็นถึงบทบาทที่สำคัญที่สุดของจำนวนเชิงซ้อนในพีชคณิต,
คริสต์ศตวรรษที่ 21 (ปัจจุบัน)

ค.ศ. 2002 - มานินดรา อกราวัล นิทิน แซกซินา และนีราจ คายัล จากสถาบันเทคโนโลยีอินเดียคานเปอร์ (Indian Institute of Technology Kanpur) เสนอขั้นตอนวิธีไม่มีเงื่อนไขเชิงกำหนดซึ่งใช้เวลาเชิงพหุนามสำหรับพิจารณาว่าจำนวนที่ให้มาเป็นจำนวนเฉพาะหรือไม่ ซึ่งเรียกกันว่าการทดสอบจำนวนเฉพาะ AKS
ค.ศ. 2002 - ยาสึมาสะ คานาดะ วาย. ยูชิโร่ ฮิซะยาสึ คุโรดะ มาโกโตะ คุโด้ และทีมงานอีกเก้าคนได้ทำการคำนวณ π ถึงทศนิยมตำแหน่งที่ 1,241 ล้าน โดยใช้ซุปเปอร์คอมพิวเตอร์ขนาด 64 node ของฮิตาชิ
ค.ศ. 2002- Preda Mihăilescu พิสูจน์ข้อความคาดการณ์ของคาตาลาน ได้สำเร็จ
ค.ศ. 2003- กริกอรี เพเรลมานพิสูจน์ข้อความคาดการณ์ของปวงกาเร ซึ่งเป็นหนึ่งในปัญหา 7 ข้อของเคลย์ได้สำเร็จ
ค.ศ. 2007- นักวิจัยในอเมริกาเหนือและยุโรปร่วมมือกันผ่านเครือข่ายคอมพิวเตอร์เพื่อสร้าง  E_{8} ในทฤษฎีกลุ่ม
ค.ศ. 2009- Ngo Bao Chau นักคณิตศาสตร์ชาวเวียดนามพิสูจน์บทตั้งมูลฐาน (Fundamental lemma) ในโปรแกรมของแลงค์แลนดส์ (Langlands program) ได้สำเร็จ
ดูเพิ่ม

สถานีย่อยคณิตศาสตร์
นักคณิตศาสตร์
คณิตศาสตร์
คาราบาว

| คาราบาว |
| --- | --- |
คาราบาวในสวิตเซอร์แลนด์เมื่อวันที่ 6 มิถุนายน พ.ศ. 2547
ข้อมูลพื้นฐาน
ที่เกิด: ประเทศไทย
แนวเพลง: เพลงเพื่อชีวิต, บลูส์, คันทรี, ร็อก ,อาร์แอนด์บี, ป็อป
ช่วงปี: พ.ศ. 2523–ปัจจุบัน
ค่ายเพลง: พีค็อก อโซน่า แกรมมี่ โพลีดอร์ ดี-เดย์ วอร์นเนอร์ มิวสิค ไทยแลนด์

สมาชิก: ยืนยง โอภากุล ปรีชา ชนะภัย เทียรี่ เมฆวัฒนา เกริกกำพล ประถมปัทมะ อัทธ์นันท์ ธนอรุณโรจน์ ขจรศักดิ์  หุตะวัฒนะ ธนะสิทธิ์ พันธุ์พงษ์ไทย เอกมันต์ พิเศษ

อดีตสมาชิก: กีรติ พรหมสาขา ณ สกลนคร สานิตย์ ลิ่มศิลา ธนิสร์ ศรีกลิ่นดี อำนาจ ลูกจันทร์ ไพรัช เพิ่มฉลาด ลือชัย งามสม ชวลิต ฉลอมพงษ์ ศยาพร สิงห์ทอง

เว็บไซต์: http://www.carabao.net/
คาราบาว (อังกฤษ: Carabao) เป็นวงดนตรีเพลงเพื่อชีวิตไทยที่มีชื่อเสียงมากที่สุดวงหนึ่ง ก่อตั้งในปี พ.ศ. 2523 มีผลงานตั้งแต่ปี พ.ศ. 2524 จนถึงปัจจุบัน โดยมี ยืนยง โอภากุล (แอ๊ด) ศิลปินแห่งชาติ สาขาศิลปะการแสดง (นักร้อง-นักประพันธ์เพลงไทยสากล) พ.ศ. 2556 เป็นหัวหน้าวง